**נימוקי התביעה**

1. **רקע ותיאור עובדתי**
2. ראשית, תאר בקצרה את עצמך - היכן אתה מתגורר, לצורך מה אתה נוסע בתחבורה ציבורית, מהי תדירות השימוש וכדומה.
3. הסבר את עובדות האירוע בצורה מדויקת ומפורטת, יש לציין: תאריך האירוע, השעה, קו האוטובוס לו חיכית, האם הגיע האוטובוס ואם כן בכמה דקות איחור. במידה וניתן, נא לצרף מסמכים תומכים כמו: לוחות זמנים, קבלות, תמונות וכיו״ב. חשוב לפרט נתונים שמעידים על חומרת המקרה. כך למשל, האם מדובר באי יציאה של אוטובוס בשעה הקבועה מתחנת המוצא; מהו מיקום ושעת ההמתנה לאוטובוס המאחר (נקודות אלו חשובות להבנה האם האיחור נגרם כתוצאה מעומס תנועה שאינו בשליטת חברת האוטובוס); האם מדובר בהפרות חוזרות ונשנות; האם מדובר בקווים עם תדירות נמוכה.
4. האם התלוננת לחברה או למשרד התחבורה לפני הגשת התביעה, ציין זאת וצרף לתביעה העתק של המכתב אותו שלחת. אם התקבלה תשובה בכתב יש לצרף גם אותה, ואם הינה בעל פה אז יש לתאר אותה בקצרה והסבר מדוע תשובה זו אינה מספקת. אם פנית בשיחה טלפונית, תאר את מועד הפנייה והתשובה אותה קיבלת עם הסבר למה לא סיפקה אותך.

**להנחיות נוספות נא עיין בפורמט "הנחיות להגשת תביעה קטנה" המצורף.**

1. **הטענה המשפטית- הפרת חובה חקוקה**
2. התנהלות הנתבעת המפורטת לעיל, סותרת את הוראות תקנה 399(א) לתקנות התעבורה, התשכ"א-1961, הקובעת כי על בעל הרישיון להפעיל את השירות באופן תקין, סדיר ורצוף. מהותה של תקנה 399(א) נדונה בע"פ 222/78 **דן אגודה שיתופית לתחבורה ציבורית בע"מ נ' מדינת ישראל** (פ"ד ל"ג(1), 566, 570) וכבוד השופטת בן-פורת קבעה כי:

״...הצידוק בהטלת אחריות מוחלטת...נעוץ בשיקול העליון של טובת הציבור, במקרה שלפנינו – שהאזרח הנזקק להסעה באוטובוס בקו פלוני יוכל לדעת כמעט בוודאות שאם יגיע לתחנת המוצא (שאליה בלבד מתייחס לוח הזמנים) ייאסף בשעה הקבועה בלוח, ואם יהיה באחת התחנות האחרות – יוכל לחשב בערך מתי יצא לדרכו. זהו שירות יום- יומי רב חשיבות לחלק נכבד מן הציבור וזכותו שהחברה המפעילה את הקו תעשה כל מאמץ, אף מעבר לסביר, כדי לעמוד בחובה שהמחוקק הטיל עליה כתנאי להפעלה זו.״

1. בתי המשפט קבעו כי הפרה של תקנות התעבורה, התשכ"א-1961, מהווה הפרת חובה חקוקה כמשמעה בפקודת הנזיקין. ראה ע"א 335/80 **מוני בריגה נ' מוחמד בן מחמוד מוסטפה**, לו(3) 032.
2. בהתאם, אי עמידה בלוח הזמנים כמתחייב בתקנות, מהווה עוולה של הפרת חובה חקוקה. (ר' לעניין זה גם ת"ק (תביעות קטנות ת"א) 47049-02-17 **נאור בוסקילה נ' אגד תחבורה ציבורית בע"מ** (נבו 30.07.2017)
3. במקרה המפורט לעיל, הפרה הנתבעת את חובתה החקוקה לפעול אף מעבר לסביר כדי לספק תחבורה ציבורית יעילה ואמינה, המאפשרת לנוסעים לתכנן את סדר יומם. הפרת תקנה 399(א) הנ"ל על ידי הנתבעת גרמה לי נזקים שונים.
4. **נזקי התובע/ת**
5. \_\_\_\_\_\_\_\_\_\_\_\_\_ בחלק זה יש לתאר את הנזק שנגרם.

מה למלא בחלק זה – נזק כספי - למשל אם נאלצת לקחת מונית במקום האוטובוס, איחרת לעבודה והפסד השעות נוכה ממשכורתך או הייתה לך הוצאה אחרת כתוצאה מאיחור האוטובוס. במקרים אלה יש להציג ראיות לנזק שנגרם כגון – קבלה על תשלום למונית, תלוש משכורת המצביע על ניכוי משכרך כתוצאה מאיחור האוטובוס וכיוצא בזה.

נזק לא ממוני - ניתן לתבוע גם על נזק לא כספי. למשל, עוגמת נפש שנגרמה כתוצאה מהמתנה לאוטובוס המאחר. ככל שעוגמת הנפש גדולה יותר, ניתן לתבוע סכום גבוה יותר. למשל, אם המתנת זמן ניכר בתנאי מזג אוויר קשים; המתנה בשלב מתקדם של הריון או עם ילדים קטנים, איחור לאירוע חשוב ועוד. גובה הפיצוי שניתן לדרוש מושפע גם מהיבטים כמו איחורים חוזרים ונשנים, אי יציאה מתחנת מוצא ותדירות הקו. כאמור, יש לציין היבטים אלה בחלק העובדתי ואם הם רלבנטיים לשוב ולהתייחס להם בכימות הנזק הנדרש. כדאי להראות לבית המשפט כיצד חושב הנזק.

חשוב לדעת, כי על התובע מוטלת חובה גם להקטין את הנזק. על כן חשוב לומר מה הצעדים שננקטו כדי להקטין את הנזק. למשל, האם נלקח קו אוטובוס חלופי (ומה המשמעות של לקיחת קו זה. למשל, האם הוא האריך את הדרך או סירבל אותה (למשל, צורך להישען על מספר קווים במקום על קו ישיר אחד).

הערה – בתביעות קטנות ניתן לתבוע עד סכום מוגבל שמתעדכן מפעם לפעם. ניתן למצוא את הסכום המעודכן באתר משרד המשפטים - <https://www.gov.il/he/pages/fees_3>. כמו כן, חשוב מאד לתבוע בסכום הגיוני ולא מופרז ולהסביר כיצד הגעתם לסכום הנדרש.

1. **סעד מבוקש**
2. בגין נזקיי אני תובע כי ישולם לי פיצוי בסך של\_\_\_\_ ₪ בגין הנזקים שנגרמו לי בפועל, וכן \_\_\_\_\_ ₪ בגין עוגמת הנפש והמטרד שנגרמו לי, הוצאות המשפט ומע"מ וכן ריבית חוקית והפרשי הצמדה על הוצאות המשפט מיום הייווצר העילה ועד למועד התשלום בפועל.
3. **הצהרה**
4. אני, (שם מלא) החתומ/ה מטה, מכריז/ה בזאת כי בשנה האחרונה לא הגשתי מעל חמש תביעות לבית משפט זה.
5. מן הדין והצדק לקבל את התביעה.

|  |  |
| --- | --- |
|  | **(שם מלא)** |